XI Festival Solidari Alma de Acero Gandia
10 novembre 2022

## XI Festival Solidari Alma de Acero Gandia10 novembre 2022Última actualització: 10 novembre 2022

![](../gestion/img/8a027107f6687aeb14cbcbd483ee697dae5d5f62db5b1ab107d58f473d3a8df0.jpg)  
  

Aquest matí, en roda de premsa, el regidor de Cultura, **Nahuel González**, acompanyat pel regidor delegat de la Junta de Districte del Grau, **Miguel Angel Picornell,** i el responsable de comunicació d’Alma de Acero, **Joan Grimalt,** ha presentat el XI Festival Solidari Alma de Acero Gandia. El dissabte 12 i el diumenge 13 de novembre, als tinglaos del Port de Gandia, torna una nova edició d’aquest festival que ja és una tradició per a veïns de la Safor i de tota Espanya.

Cal recordar que tota la recaptació d’aquest esdeveniment, que servirà a més per a dinamitzar la platja en períodes de temporada baixa, anirà destinada a **l’Associació de Pares i Mares del Centre d’Atenció Primerenca de la Mancomunitat de Municipis de La Safor** (CDIAP).

  
L’edil de Cultura no ha dubtat en assenyalar que aquest festival, ja consolidat «recapta molts diners per a causes socials i sanitàries que es veuen després reconvertides en accions a la nostra ciutat». Per la seua part, Picornell ha posat en valor els tinglaos, defenent la bellesa del lloc: «És un espai que el govern vol recuperar per a la ciutat com són els tinglaos i que volem que siga un lloc del que s’empodere el Grau i tota Gandia i la Safor».

Grimalt ha explicat perquè han anomenat la programació del dissabte ‘Dia de la família’: «Tenim moltes activitats per a tots, majors i menuts. A banda, la recaptació anirà a parar a tots els xiquets i xiquetes que ho necessiten per a que el seu aprenentatge puga ser més amé i millor»

  
Quant a la programació, aquesta comença el proper dissabte, 12 de novembre, a les 11.00h. Hi haurà la ja tradicional exposició de cotxes i motos, música en directe, una zona infantil per als més menuts i, una vegada més, el concurs de paella. Aquest any hi ha previstes 34 paelles i, tal com ha assegurat Grimalt, «la gent pot estar tranquil·la per la possible plutja, ho farem als tinglaos del port i per tant sols queda gaudir perquè estarem a cobert». L’espectacle de Duende Tenebroso tancarà el dissabte.

Diumenge el programa d’activitats comença prompte. Desde les 9.00h estarà present la tradicional matinal motera amb gent vinguda de tota España. Després es farà el típic esmorzar, la gent podrà gaudir de la ruta barítima, art customitzat, els stands de merchandising, tatuadors, tallers i, com no, molta animació i espectacles tant per a menuts com per a majors.

  
La novetat d’enguany és que estaran presents dos negocis de Gandia com són el de **The Tomahawk**, de llançaments amb destral, i el de **Airsoft Butler**, que amb rèpliques d’armes també es podrà practicar el tir.

Per últim, quant als accessos, com a conseqüència de la celebració de la **Mitja Marató**, es recomana entrar per la Ronda Nova que bordetja el Port i la platja de Venecia. 

[Documentos adjuntos](../gestion/documentos/5c75cb5d258039fe90c7dcdf32aa110af8a00b25bf31c40e860f8b3569cf100a.jpeg)

[Twittear](https://twitter.com/share)